Tom Holland a oferit detalii despre filmările pentru Spider-Man 3: "A fost pur şi simplu o nebunie".
Filmările pentru Spider-Man 3 au început deja în Atlanta. Tom Holland a povestit despre o experienţă inedită trăită la filmări. Producţia Marvel este aşteptată în luna decembrie a acestui an.
Tom Holland este copilul-minune al Hollywood-ului şi şi-a pregătit pânza de păianjen pentru marea lansare în cinema a producţiei Spider-Man 3. Filmările au început deja de anul trecut, iar Holland a povestit despre o întâmplare uimitoare."Am început filmările la Spider-Man 3 acum câteva luni, ceea ce a fost pur şi simplu o nebunie pentru că am filmat în Atlanta. Acolo am dat probele pentru rolul lui Spider-Man şi chiar am filmat acum câteva scene exact în sala în care am dat audiţia. Practic, e o poveste care închide cercul în mod bizar pentru că am intrat pe aceeaşi uşă pe care păşeam la 18 ani, foarte emoţionat şi sperând că voi putea obţine rolul", a spus actorul Tom Holland.Tom Holland: "Bunicii mei au primit vaccinul săptămâna trecută"Actorul a vorbit într-un live pe Instagram cu Chris Pratt despre situaţia actuală din Marea Britanie. "Lucrurile încep să arate bine. Oamenii poartă măşti, locuitorii Londrei iau situaţia foarte în serios. Vaccinul a ajuns deja în UK, iar bunicii mei l-au primit săptămâna trecută", a dăugat Tom Holland.Spider-Man 3 este aşteptat să intre în cinematografe în luna decembrie a acestui an. Se vor întoarce în producţia Marvel şi câteva dintre personajele negative precum Electro interpretat de Jamie Foxx şi Doctor Octopus al lui Alfred Molina.